CELEX: E2010P0011
Language: fi
Date: 2010-08-10 00:00:00
Title: EFTAn valvontaviranomaisen 10 päivänä elokuuta 2010 Liechtensteinia vastaan nostama kanne (Asia E-11/10)

28.10.2010   
            
            
               FI
            
            
               Euroopan unionin virallinen lehti
            
            
               C 292/27
            
         EFTAn valvontaviranomaisen 10 päivänä elokuuta 2010 Liechtensteinia vastaan nostama kanne
   (Asia E-11/10)
   2010/C 292/09
   EFTAn valvontaviranomainen, rue Belliard/Belliardstraat 35, 1040 Bruxelles/Brussel, BELGIQUE/BELGIË, asiamiehinään Xavier Lewis ja Markus Schneider, nosti 10 päivänä elokuuta 2010 EFTAn tuomioistuimessa kanteen Liechtensteinia vastaan.
   EFTAn valvontaviranomainen on pyytänyt EFTAn tuomioistuinta:
   
               1)
            
            
               julistamaan, että jättäessään hyväksymättä toimenpiteet, jotka ovat tarpeen Euroopan talousalueesta tehdyn sopimuksen liitteessä XVIII olevassa 21b kohdassa tarkoitetun säädöksen (Euroopan parlamentin ja neuvoston direktiivi 2006/54/EY, annettu 5 päivänä heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto)), sellaisena kuin se on mukautettuna ETA-sopimukseen sopimuksen pöytäkirjalla 1, täysimääräiseksi täytäntöönpanemiseksi, tai jättäessään ilmoittamatta kyseisistä toimenpiteistä valvontaviranomaiselle määräajan kuluessa Liechtensteinin ruhtinaskunta on laiminlyönyt direktiivin 33 artiklan ja ETA-sopimuksen 7 artiklan mukaiset velvoitteensa; ja
            
         
               2)
            
            
               määräämään Liechtensteinin ruhtinaskunnan maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteen mukaan Liechtenstein ei ole noudattanut täysimääräisesti miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5 päivänä heinäkuuta 2006 annettua Euroopan parlamentin ja neuvoston direktiiviä 2006/54/EY (uudelleenlaadittu toisinto).
            
         
               —
            
            
               Kanteessa todetaan, että direktiivin 33 artiklan mukaan, luettuna yhdessä ETA:n sekakomitean päätöksen N:o 33/2008 kanssa, Liechtenstein oli velvollinen toteuttamaan 1 päivään helmikuuta 2009 mennessä toimenpiteet, jotka ovat tarpeen varmistamaan, että direktiiviä noudatetaan täysimääräisesti, ja ilmoittamaan EFTAn valvontaviranomaiselle kyseisten toimenpiteiden tekstin.
            
         
               —
            
            
               EFTAn valvontaviranomainen toteaa, ettei se ole saanut Liechtensteinin hallitukselta mitään tietoa, joka osoittaisi, että säädös on saatettu täysimääräisesti osaksi kansallista lainsäädäntöä, eikä sillä ole muita tietoja, joiden perusteella se voisi tehdä vastaavan päätelmän.
            
         
               —
            
            
               Liechtensteinin hallitus ei ole kiistänyt säädöksen täysimääräisen täytäntöönpanon viivästymistä.